Source: http://www.szco.sk/Uz-podnikam/Odvody-ZP-a-RZZP/RZZP-2011
Timestamp: 2019-04-20 00:13:29+00:00
Document Index: 2964304

Matched Legal Cases: ['§ 7', '§ 8', '§ 5', '§ 5', '§ 6', '§ 7', '§ 8', '§ 3', '§ 5', '§ 5', '§ 5', '§ 7', '§ 8', '§ 38', '§ 19', '§ 23', '§ 19', '§ 11', '§ 19', '§ 19', '§ 19', '§ 19', '§ 19', '§ 19']

podnikanie, szco, odvody, dane - Už podnikám > Odvody ZP a RZZP > RZZP 2011
Už podnikám > Odvody ZP a RZZP > RZZP 2011
V ročnom zúčtovaní sa porovnáva úhrn celkovo zaplatených preddavkov na poistné spoistným ktoré by mal poistenec platiť v závislosti od príjmov, ktoré dosiahol v danom roku a z nich odvodeného vymeriavacieho základu. Výsledkom môže byť preplatok alebo nedoplatok na poistnom.
Výsledkom ročného zúčtovania je zároveň aj stanovenie výšky preddavku na poistné v závislosti od príjmov, ktoré szčo dosiahla v predchádzajúcom roku a vymeriavacieho základu.
Ročné zúčtovania za rok 2011 bude robiť za poistencov už zdravotná poisťovňa. Do 30. septembra 2012 zdravotná poisťovňa vykoná ročné zúčtovania a poistencovi bude zasielať oznámenie o jeho výsledku. Ak je výsledkom nedoplatok, pošle poistencovi výkaz nedoplatkov. Ak je výsledkom preplatok, zašle mu oznámenie o výsledku ročného zúčtovania.
Do 15 dní od doručenia výkazu nedoplatkov alebo oznámenia, môže poistenec namietať výsledok. Poistenec by mal potom do 45 dní uhradiť dlžné poistné a do rovnakého termínu zdravotná poisťovňa vráti poistencom preplatky.
Zdravotná poisťovňa bude robiť ročné zúčtovanie za:
• študenta denného štúdia nad 26 rokov veku, ktorý bol v zdravotnej poisťovni prihlásený v období január 2011 až apríl 2011 ako „dobrovoľne nezamestnaná osoba“ a z tohto dôvodu mal platiť preddavky na poistné
• prenajímateľa, t. j. osobu, ktorá bola v období január 2011 až apríl 2011 v zdravotnej poisťovni prihlásená z dôvodu príjmov z prenájmu ako „samostatne zárobkovo činná osoba“ a z tohto dôvodu mala platiť preddavky na poistného
• dobrovoľne nezamestnanú osobu, ak jej príjem z kapitálového majetku (§ 7 zákona o dani z príjmov) a z ostatných príjmov (§ 8 zákona o dani z príjmov) presiahol za rok 2011 sumu 3 948,72 eur [Výpočet: priemerná mesačná mzda z roku 2009 v sume 744,50 eur x 44,2 % = 329,06 eur za mesiac x 12 mesiacov = 3 948,72 eur za rok]
• zamestnanca jedného zamestnávateľa, ak príjem zamestnanca zo závislej činnosti (§ 5 zákona o dani z príjmov) v niektorom z mesiacov roka 2011 presiahol sumu 2 233,50 eur (t. j. mal tzv. „kolísavé“ príjmy)
• zamestnanca viacerých zamestnávateľov, ak príjem zamestnanca zo závislej činnosti (§ 5 zákona o dani z príjmov) síce jednotlivo nepresiahol v žiadnom mesiaci sumu 2 233,50 eur, avšak v úhrne zo všetkých „zamestnaní“ mesačný príjem presiahol 2 233,50 eur
• samostatne zárobkovo činnú osobu, ak jej vymeriavací základ z príjmov z podnikania a z inej samostatnej zárobkovej činnosti (§ 6 zákona o dani z príjmov), t. j. čiastkový základ dane z príjmov z riadku 44 daňového priznania + výdavky na zdravotné poistenie delené 2,14, presiahol sumu 3 948,72 eur
• poistenca (t. j. zamestnanec, SZČO, dobrovoľne nezamestnaná osoba a poistenec štátu), ktorý mal príjem z kapitálového majetku (§ 7 zákona o dani z príjmov) a alebo ostatný príjem (§ 8 zákona o dani z príjmov). Vymeriavacím základom z týchto príjem je základ dane z týchto príjmov
• poistenca (t. j. zamestnanec, SZČO, dobrovoľne nezamestnaná osoba a poistenec štátu), ktorý mal príjem z dividend (§ 3 ods. 2 písm. c) a § 5 ods. 7 písm. i) zákona o dani z príjmov). Vymeriavacím základom je príjem presahujúci sumu 329,06 eur.
• poistenca, ktorý zomrel alebo bol vyhlásený za mŕtveho
• poistenca, ktorému nevznikne povinnosť podať za rok 2011 daňové priznanie, z dôvodu „nízkych“ príjmov, t. j. v roku 2011 má príjmy do 1 779,65 eur
• poistenca (zamestnanca, SZČO, dobrovoľne nezamestnanú osobu, poistenca štátu) s príjmom z dividend nepresahujúcim 329,06 eur
• poistenca (zamestnanca, SZČO, dobrovoľne nezamestnanú osobu, poistenca štátu) s príjmom, z ktorého sa daň vyberá zrážkou alebo s príjmom od dani oslobodeného (okrem príjmu z dividend podľa vyššieho bodu)
• poistenca, ktorý bol časť roka poistený v cudzine, kde vykonával zárobkovú činnosť (t. j. bol zamestnancom alebo SZČO) a časť roka bol poistený v Slovenskej republike a v Slovenskej republike mu plynuli iba príjmy ako „zamestnanec“ a nemal príjmy z podnikania, príjmy z kapitálového majetku, ostatné príjmy a dividendy.
• samostatne zárobkovo činnú osobu, ak jej vymeriavací základ z príjmov z podnikania a z inej samostatnej zárobkovej činnosti nepresiahol sumu 3 948,72 eur a nemal príjmy z kapitálového majetku, ostatné príjmy a ani príjmy z dividend
• zamestnanca jedného zamestnávateľa, ak príjem zamestnanca zo závislej činnosti (§ 5 zákona o dani z príjmov) v žiadnom mesiaci roka 2011 nepresiahol sumu 2 233,50 eur a nemal príjmy z kapitálového majetku, ostatné príjmy a príjmy z dividend
• zamestnanca viacerých zamestnávateľov, ak príjem zamestnanca zo závislej činnosti (§ 5 zákona o dani z príjmov) presiahol v každom mesiaci sumu 2 233,50 eur a nemal príjmy z kapitálového majetku, ostatné príjmy a príjmy z dividend
• dobrovoľne nezamestnanú osobu, ak jej príjem z kapitálových majetku (§ 7 zákona o dani z príjmov) a ostatných príjmov (§ 8 zákona o dani z príjmov) nepresiahol sumu 3 948,72 eur za rok / 329,06 eur za mesiac
do 28.02.2012 lehota podľa § 38 ods. 2
každý zamestnávateľ je povinný na účely ročného zúčtovania
poistného za rok 2011 doručiť Výkaz preddavkov na zdravotné
poistenie pre účely ročného zúčtovania poistného za rok 2011
do 31.03.2012 lehota podľa § 19 ods. 2
termín na predloženie odkladu o oznámení daňovému úradu
o predĺžení lehoty na podanie daňového priznania. Doklad
predkladá platiteľ poistného. Ak nepredloží doklad v tejto
lehote, na prípadné námietky voči výkazu nedoplatkov sa
lehota podľa § 23 ods. 12
Poistenec je povinný preukázať príslušnej zdravotnej
poisťovni obdobie poistenia v cudzine potvrdením
o zdravotnom poistení v cudzine.
31.05.2012 lehota podľa § 19 ods. 4 a 5
Ak zdravotná poisťovňa neeviduje do 31. mája všetky údaje
potrebné na určenie preddavkov na poistné pre vykonanie
ročného zúčtovania poistného, môže príslušná zdravotná
poisťovňa vyčísliť preddavok na poistné a poistné
z priemernej mesačnej mzdy.
potrebné na určenie kategórie poistenca ako platiteľa
poistného, dotknutý poistenec sa na účely vykonania
ročného zúčtovania poistného zdravotnou poisťovňou
považuje za platiteľa poistného podľa § 11 ods. 2.
(dobrovoľne nezamestnanú osobu)
30.09.2012 lehota podľa § 19 ods. 2
Zdravotná poisťovňa vykoná ročné zúčtovanie poistného
a zašle platiteľom poistného:
- výkaz nedoplatkov (ak je výsledkom zúčtovania nedoplatok)
- oznámenie o výsledku ročného zúčtovania poistného
(ak je výsledkom preplatok)
31.10.2012 lehota podľa § 19 ods. 2
Zdravotná poisťovňa vykoná ročné zúčtovanie poistencom,
ktorí mali predĺženú lehotu na podanie daňového priznania
do 15 dní od doručenia
výkazu nedoplatkov alebo
oznámenia o preplatku lehota podľa § 19 ods. 12
Platiteľ poistného v tejto lehote môže podať:
- nesúhlasné stanovisko voči oznámeniu o preplatku
- námietky voči výkazu nedoplatkov
do 15 dní odo
dňa doručenia námietok lehota podľa § 19 ods. 13
Zdravotná poisťovňa je povinná v tejto lehote zaslať
platiteľovi nové oznámenie o preplatku, ak na základe
nesúhlasného stanoviska platiteľa poistného voči
prvotnému oznámeniu o preplatku zistí, že suma preplatku
je iná. Proti takému novému oznámeniu nemožno podať
nesúhlasné stanovisko.
do 45 dní odo dňa
právoplatnosti
výkazu nedoplatkov lehota podľa § 19 ods. 15
Platiteľ poistného je povinný príslušnej zdravotnejpoisťovni
odviesť nedoplatok. Ak ide o zamestnanca,vykoná túto
povinnosť za neho zamestnávateľ, ak je poistenec stále
jeho zamestnancom.
do 45 dní odo
dňa márneho
uplynutia lehoty lehota podľa § 19 ods. 16
Príslušná zdravotná poisťovňa je povinná po zúčtovaní
vzájomných pohľadávok a záväzkov vrátiť preplatok
platiteľovi poistného, jeho právnemu nástupcovi
alebo poistencovi.